Andres Anvelt

Andres Anvelt (sündinud 30. septembril 1969 Tallinnas) on endine Eesti poliitik (2009–2018) ja endine kriminaalpolitseiametnik.

26. märtsist 2014 kuni 9. aprillini 2015 oli ta justiitsminister ja 26. märtsist kuni 7. aprillini 2014 ühtlasi ka põllumajandusministri kohusetäitja. 23. novembrist 2016 kuni 26. novembrini 2018 oli ta siseminister.

Anvelt on olnud ka Politseikolledži direktor ja Keskkriminaalpolitsei direktor (2002–2003).

Andres Anvelt kuulus aastatel 2009–2018 Sotsiaaldemokraatlikku Erakonda ja oli 2010–2014 erakonna Tallinna piirkonna esimees.

2013. aasta kohalikel valimistel oli ta sotsiaaldemokraatide Tallinna linnapea kandidaat. 2015. aasta Riigikogu valimistel kandideeris Anvelt erakonna esinumbrina valimisringkonnas nr 2 Tallinna kesklinnas, Lasnamäel ja Pirital , sai 3558 häält ning osutus valituks. Ta oli XIII Riigikogu Sotsiaaldemokraatliku Erakonna fraktsiooni esimees.

Haridus 
Tallinna 21. keskkool 1987
Tallinna Miilitsa Erikeskkool 1987–1989
FBI Akadeemia 1999
Tartu Ülikooli õigusteaduskond, bakalaureuseõpe 2000
Tallinna Tehnikaülikool, haldusjuhtimise magister 2003

Töö 

1989–1991 Tallinna RSN TK Siseasjade Valitsuse Lenini rajooni SAO kriminaaljälitus
1991–1993 Kriminaalpolitsei Büroo
1993–1996 Keskkriminaalpolitsei
1996–2000 Keskkriminaalpolitsei organiseeritud kuritegevuse vastase võitluse büroo ülemkomissar
2000–2003 Keskkriminaalpolitsei asedirektor ja direktor
2003–2006 Sisekaitseakadeemia Politseikolledži direktor
2007–2011 Kaitseväe juhataja nõunik
2009–2011 Tallinna linnavolikogu liige (SDE fraktsioon), 2010–2011 Tallinna volikogu korrakaitsekomisjoni esimees ja revisjonikomisjoni liige
2011–2014 Riigikogu XII koosseisu liige (SDE fraktsioon), Riigikogu korruptsioonivastase seaduse kohaldamise erikomisjoni esimees, Riigikogu õiguskomisoni liige
 2014–2015 justiitsminister ja põllumajandusministri kohusetäitja
 2015–2019 Riigikogu XIII koosseisu liige (SDE fraktsioon)
 23. november 2016 – 26. november 2018 siseminister

Looming

Õppematerjal
 2002 – Sisekaitseakadeemia õppematerjal "Organiseeritud kuritegevus"

Romaanid ja stsenaarium
 2007 – romaan "Punane elavhõbe", uustrükid 2010. ja 2018. aastal; ta oli ka romaani venekeelse tõlke "Красная ртуть" kaastoimetaja
 2009 – mängufilm "Punane elavhõbe", stsenarist
 2010 – romaan "Direktor. Ühe turu erastamise lugu"

Näitlejatöö
 1983 – "Lurich" (mängufilm) – poiss
 2011 – "Rotilõks" (mängufilm) – Toomase autojuht
 2013–2018 – "Kättemaksukontor" (TV3 komöödiasari) – kolonel Toomas Trummiste

Muu filmitöö
 1986 – "Õnnelind flamingo" (telemängufilm) – helioperaatori assistent
 2004 – "Täna öösel me ei maga" (mängufilm) – konsultant
 2019 – "Reetur" (teleseriaal) – idee autor ja stsenaariumi konsultant

Muu televisioonitöö
 2012. aastal oli ta Eesti Televisiooni noorte teadussaate "Rakett 69" üks kohtunikke.

Ajakirjandusartikleid 
Gängid – uus trend allilmas, Raul Ranne, Eesti Ekspress, 15. aprill 2003
Perevägivald ja põhiseaduslik idealism EPL.ee, 29. juuni 2009
90’s not coming back ehk Eesti kuritegelikust maailmast eile ja täna – Eesti Ekspress, 16. detsember 2009
Anvelt saadaks politseinikud randadesse lauskontrolli tegema, Postimees, 28. juuli 2010
Organiseeritud kuritegevus kui reaalne negatiivne võim, Juridica, V 2000
Vaesest ei saa mõrvarit vaid varas, Delfi, 17. veebruar 2010
Kurikamees: anomaalia või ei, Delfi, 26. detsember 2009
Silmitsi perfomaffiaga, Delfi, 27. november 2009
Püha KAIRI kiusamine, Delfi, 17. oktoober 2009
Kogu Kaitseväe haridus ühe mütsi alla, EPL, 18. juuni 2009
Kui tillul oleks küün, oleks pöial, Delfi, 26. juuni 2009
Enesepilastusest ja šeriflusest, Delfi, 11. juuni 2009
Gomorra mõjub kui ühiskonna kõverpeegeldus, EPL, 22. mai 2009
Priit Pullerits, Andres Anvelt tegi allakäigu vältimiseks elu põnevaks, Postimees, 10. aprill 2011

Tunnustus 
 2003 Kotkaristi hõberist

Liikmesus
Andres Anvelt oli 2003. aastast heategevusorganisatsiooni Round Table Eesti liige. Ta on Eesti Reservohvitseride Kogu liige alates 2007., FBI National Associatesi liige alates 1999. ja Eesti Loomakaitse Liidu (asutaja)liige alates 2010. aastast.

Isiklikku
Andres Anvelt on Eesti Töörahva Kommuuni Nõukogu esimehe ja sõjandusosakonna juhataja Jaan Anvelti ja Alise Stein-Anvelti pojapoeg; tema isa oli transporditegelane ja riigiametnik Jaan Anvelt (1936–2001), tema emapoolne vanaisa oli Richard Majak (1898–1984). 

Andres Anvelt on teist korda abielus, tema praegune abikaasa on ajakirjanik Kärt Anvelt. Tema hobid on tervisesport, sukeldumine, ekstreemmatkad ja ilukirjandus.

Viited

Välislingid 

[www.andresanvelt.eu Koduleht]
Tähelaev: Andres Anvelt ETV 5. aprill 2009
Paar: Kärt ja Andres Anvelt Eesti Naine, 10. märts 2008
Nädalamõte: Andres Anvelt ETV saade "Terevisioon", 6. aprill 2009
Kahekõne: Andres Anvelt ETV 23. september 2010
Oleg Kašin. Мирная жизнь Андреса Анвельта (Andres Anveldi rahulik elu) // Lenta.ru (vene keeles)
Jaak Valge | Kas Eesti siseministril on sünnijärgne Eesti vabariigi kodakondsus?
Eesti roimad koos Andres Anveltiga – mõrvateemaline taskuhääling

XII Riigikogu liikmed
XIII Riigikogu liikmed
Eesti justiitsministrid
Eesti siseministrid
Eesti kriminaalkirjanikud
Eesti stsenaristid
Sotsiaaldemokraatliku Erakonna poliitikud
Tartu Ülikooli õigusteaduskonna vilistlased
Kotkaristi hõberisti kavalerid
Sündinud 1969